钦定古今图书集成/理学汇编/文学典/第010卷 > 杨慎丹铅总录 > 《李华文陈陶诗》
## 钦定古今图书集成/理学汇编/文学典/第010卷 > 杨慎丹铅总录 > 《李华文陈陶诗》

汉贾捐之议《罢珠崖疏》云：“父战死于前，子斗伤于后。
女子乘亭鄣，孤儿号于道，老母寡妇，饮泣巷哭，遥设
虚祭，想魂乎万里之外。”《后汉·南匈奴传》唐李华《吊古
战场文》，全用其语意。总不若陈陶诗云：“誓扫匈奴不
顾身，五千貂锦丧胡尘。可怜无定河边骨，犹是春闺
梦里人。”一变而妙，真夺胎换骨矣。